open-index/open-wikipedia-markdown huggingface dataset:
Rexión de Moravia-Silesia

**Rexión Moravia-Silesia** (checo: **Moravskoslezský kraj**) é unha rexión (kraj) de Chequia, localízase na parte nordeste da rexión histórica de Moravia e é na súa maioría a parte checa da rexión histórica de Silesia. É unha rexión industrial, durante a época comunista desenvolveuse a industria pesada pero desde a fin do réxime comunista esas empresas entraron en declive e a rexión agora ten un alto índice de desemprego. A rexión abrangue 5.445&nbsp;km² e ten 1.250.769 habitantes (2006), a capital é Ostrava.

## Etnias
O 86.9% da poboación defínese como checa, 3.3% como eslovaca, 3.0% como polaca, 2.3% como moravia, 0.8% como silesia, 0.3% como alemá e 0.2% como roma. O 52.3% declárase como ateos, o resto é na súa maioría católicos.

## Asemblea
A Asemblea da Rexión Moravia-Silesia ten 65 deputados, o Partido Cívico Democrático ten 29, o Partido Comunista de Bohemia e Moravia 17, Partido Socialdemócrata Checo 11 e a Unión Cristiá e Demócrata-Partido Popular Checoslovaco 8.

## Distritos
* Distrito de Bruntál.
* Distrito de Frýdek-Místek.
* Distrito de Karviná.
* Distrito de Nový Jičín.
* Distrito de Opava.
* Distrito de Ostrava.
Ente

[miniatura|dereita|[Parménides de Elea é considerado o primeiro filósofo que trata a ontoloxía.]]
**Ente** (*ens* en latín, do grego *on*, participio presente do verbo *einai*, ser) ou **entidade**, é un termo central na meirande parte da historia da filosofía. No seu sentido máis xeral úsase para designar un ser calquera, isto é, unha cousa que está “sendo”, que existe.

Na filosofía grega a discusión filosófica sobre o ente xiraba en torno a se está sometido ou non ó cambio. Neste sentido, pódese afirmar que todo o pensamento grego aliméntase da tensión entre Física (ciencia do cambio) e Metafísica (ciencia do inmutable).

Durante o período escolástico diferénciase entre o *ente increado* (Deus) e os *entes creados* (as cousas do mundo). Outra división é entre *ente real* (ens reale) e *ente de razón* (ens rationis): o primeiro son as cousas que existen realmente (animais, plantas, seres inertes), mentres que o segundo só existe no pensamento (por exemplo, un dragón, o Quixote etc.).

Xa no século XX, Martin Heidegger somete a unha profunda revisión as concepcións tradicionais do ente establecendo unha nova división: *Dasein* (ente humano), *Zuhandenheit* (cousas á man, utensilios) e *Vorhandenheit* (cousas presentes á vista).

## Notas 
## Véxase tamén 
### Outros artigos 
* Ontoloxía
* Existencia
* Metafísica
* Terminoloxía heideggeriana
Acepción

Denomínase **acepción** a cada un dos significados dunha palabra ou expresión da lingua. O seu uso na práctica non a fai exactamente sinónima de *significado* (ou *contido*):
* cando se trata dunha secuencia monosémica, o concepto de acepción correspóndese co de significado;
* cando se trata dunha secuencia polisémica (ou homógrafa), as distintas acepcións configuran o significado total da palabra, que se distingue conceptualmente máis na medida en que as diferentes acepcións teñan maior distancia semántica, sobre todo cando se interpretan na súa globalidade;
Así, no primeiro caso, adóitase falar do *significado* dunha palabra, mentres que, no segundo, fálase das súas distintas *acepcións*.
Chris Gueffroy

[miniatura|Lembranza de Chris Gueffroy sobre o aínda parcialmente derruído muro, preto do [Reichstag. Inverno 1989/90.]]

**Chris Greffroy**, nado o 21 de xuño de 1968 e finado o 6 de febreiro de 1989, foi a derradeira persoa en morrer mentres intentaba escapar a través do Muro de Berlín.

## Traxectoria 
Xunto co seu amigo Christian Gaudian, Gueffroy procurou na noite do 5 ao 6 de febreiro de 1989 escapar de Berlín Oriental a Berlín Occidental, ao longo da canle do distrito de Britz. Os dous crían que o Schießbefehl, a orde de disparar a calquera persoa que intentase cruzar a muro, fora levantada. Subindo a último valo do enreixado de metal, os dous foron descubertos e as tropas da NVA, que vixiaban a fronteira abriron fogo. A Gueffroy dez tiros déronlle no peito e morreu de vez. Gaudian, gravemente pero non fatalmente ferido, foi arrestado e condenado o 24 de maio de 1989 a un encarceramento de tres anos pola corte de distrito de Pankow por atravesar ilegalmente a fronteira.

En setembro de 1989 Gaudian foi liberado en polo goberno alemán oriental e o 17 de outubro de 1989 transferírono a Berlín Occidental. Os catro soldados implicados ao principio obtiveron unha mención honoraria (*der Grenztruppen de Leistungsabzeichen*) e un premio 150 marcos cada un. Con todo, logo da reunificación do leste e da República Federal de Alemaña a corte rexional de Berlín procesounos, dous deles saíron en liberdade en xaneiro de 1992, outro viu a súa sentenza suspendida e ó último, Ingo Heinrich, responsable do tiro mortal no corazón, foi condenado ao principio a tres anos e medio de cárcere. Nunha apelación ao Bundesgerichtshof (Alto Tribunal de Xustiza) en 1994 o veredicto rebaixouse a dous anos.

### Ligazóns externas
Columbograma

[thumb|[Selo postal emitido para homenaxear os ***pigeon-gram*** e as pombas mensaxeiras pola *Great Barrier Pigeongram Agency*.]]
O **columbograma** (en inglés ***pigeon-gram***) é unha mensaxe transportada por unha pomba mensaxeira. Xa desde os tempos antigos esta clase de transporte foi habitual para transmitir mensaxes urxentes sobre todo ás tropas, o século XIX foi cando máis se utilizou para fins civís mesmo emitíndose selos específicos para esta clase de correo, desde a Segunda guerra mundial desapareceu para fins civís polos modernos medios de telecomunicación e na actualidade só se utiliza por determinadas unidades militares e en caso de conflito bélico cando están cortadas todas as outras formas de comunicación.

En 1897 estableceuse en Nova Zelandia o The Great Barrier Pigeongram Service para o transporte de columbogramas entre Auckland e a illa da Gran Barreira, a 100&nbsp;km de distancia e a partir de 1898 emitíronse selos especiais.
Betagarri

**Betagarri** é un grupo musical de Vitoria (País Vasco) formado a finais de 1992.

O grupo iniciouse con Gontzo, Iñaki e Aitor, que eran amigos e acostumaban saír de festa co nome de guerra de Betagarri. A Gontzo tocoulle unha guitarra eléctrica nun concurso da televisión, e como Iñaki cantaba nun coro e Aitor adoitaba tocar unha guitarra española, empezaron a tocar algunhas cousas e máis xente se foi unindo ó grupo.

En febreiro de 1997 gravaron o seu primeiro disco, *Betagarri*, publicado por Mil A Gritos Records.

Os compoñentes do grupo son:
* Iñaki, voz.
* Aitor, guitarra.
* David, saxo.
* Iker, batería.
* Mikel, trombón.
* Unai, trompeta.
* Paulo, baixo.
* Iosu, novo baixo.

## Discos publicados 
* *Maketa* (1994)
* *Betagarri* (1997)
* *Arren Erro Zaharra* (1999)
* *80/00* (2000)
* *Freaky Festa* (2000)
* *Remix* (2001)
* *Arnasa Hartu* (2002)
* *Zuzenena* (2004)
* *Hamaika Gara* (2006)
* *Bizitzari txistuka* (2009)
* *Zorion Argiak* (2012)

## Véxase tamén 
### Ligazóns externas 
* www.betagarri.com
Ceca de Lucus Augusti

[miniatura|[Anverso e reverso dun ás da *caetra* a nome de César Augusto]]
Na **ceca de Lucus Augusti**, se cadra unha ceca móbil, cuñáronse as primeiras moedas que se bateron en Gallaecia, probablemente no ano 25 a. C., no marco das emisións provinciais romanas. 

## Historia 
O exército romano chegara ata o noroeste da Península Ibérica no marco das guerras cántabras desde a Lusitania o mando do legado imperial Publio Cornelio quen primeiro tivera o seu campamento en Astorga e máis tarde trasladárao a Lucus Augusti, alí no 25 a.C (ou quizais 23 a.C.) mandou cuñar moeda para pagar á media lexión (cinco cohortes) que estaba baixo o seu mando.

As moedas carecen de indicación de ceca polo que houbo autores como Borrell ou Mersan que atribuíron as cuñaxes a outras cecas da Península Ibérica; con todo, esa é hoxe unha opinión minoritaria.

## Moedas cuñadas 
## Notas 
## Véxase tamén 
### Bibliografía 
* 
* 
* 
### Outros artigos 
* Historia da moeda en Galicia
*Guerras cántabras
* Historia de Lugo
* Moeda cuñada en Galicia
* Ceca de Santiago de Compostela
* Real Casa da Moeda da Coruña
* Real Casa da Moeda de Xuvia
### Ligazóns externas 
* Foro taller numismático de Objetos y Monedas No Identificados (OMNI)
* Revista científica de Numismática OMNI
* Base de Datos de Moedas On-line (WikiMoneda)
* Francisco Cebreiro Ares: "La emisión de sestercios del noroeste a la luz de un nuevo hallazgo" (ISSN en liña: 2174-517X)
Gunnar Staalesen

**Gunnar Staalesen**, nado o 16 de outubro de 1947, é un autor noruegués de novela policial, as súas novelas protagonízaas o detective Varg Veum de Bergen, antigo traballador da oficina da protección da infancia.

## Obra 
* *Uskyldstider* &ndash; novela (1969)
* *Fortellingen om Barbara* &ndash; novela (1971) 
* *Rygg i rand, to i spann* &ndash; novela policial (1975)
* *Mannen som hatet julenisser* &ndash; novela policial (1976)
* *Bukken til havresekken* &ndash; novela policial (1977)
* *Den femte passasjeren* &ndash; novela policial (1978)
* *Din til døden* &ndash; novela polician (1979)
* *Tornerose sov i hundre år* &ndash; novela policial(1980)
* *Kvinnen i kjøleskapet* &ndash; novela policial(1981)
* *I mørket er alle ulver grå* &ndash; novela policial (1983)
* *Hekseringen* &ndash; relatos (1985)
* *Knut Gribb tar Bergenstoget* &ndash; novela policial (1986) 
* *Svarte får* &ndash; novela policial (1988)
* *Falne engler* &ndash; novela policial (1989)
* *Bitre blomster* &ndash; novela policial(1991)
Sócrates (homónimos)

O nome **Sócrates** pode referirse á:

*Sócrates (469–399 a.C.), filósofo ateniense.
*Sócrates, nome dun rei de Bitinia.
*Sócrates (1954–2011), futbolista brasileiro.
*José Sócrates (nado en 1957), político portugués e primeiro ministro.
*SOCRATES, o acrónimo dun satélite artificial xaponés.
Graz

miniatura|250px|dereita|Torre do reloxo do Grazer Schloßberg.
miniatura|esquerda|Graz, Georg Matthäus Vischer (1670).
**Graz**, cunha poboación de 285.470 habitantes (2006) é a segunda cidade de Austria e a capital do estado federado de Estiria. Coas súas seis universidades e 40.000 estudantes, Graz ten unha longa tradición de cidade universitaria. Percorrida polo río Mur. O concello da cidade está composto por 21 mandatos do Partido Popular Austríaco, 15 do Partido Social Demócrata de Austria, 12 do Partido Comunista de Austria, 4 dos Verdes e 4 do Partido Austríaco da Liberdade.

A cidade foi declarada Patrimonio da humanidade pola UNESCO.

## Cidades irmás 
*  Coventry, Reino Unido, dende 1948.
*  Montclair, Nova Jersey, Estados Unidos, dende 1950.
*  Groninga, Países Baixos, dende 1965.
*  Darmstadt, Alemaña, dende 1968.
*  Trondheim, Noruega, dende 1968.
*  Pula, Croacia, dende 1972.
*  Trieste, Italia, dende 1973.
*  Maribor, Eslovenia, dende 1987.
*  Pécs, Hungría, dende 1989.
*  Dubrovnik, Croacia, dende 1994.
*  Banja Luka, Bosnia e Hercegovina dende 2006.

## Véxase tamén 
### Ligazóns externas 
* Sitio oficial 
* Turismo de Graz
Castro das Grobas

O **castro das Grobas** é un castro situado na parroquia de Vilaselán, no concello de Ribadeo, na provincia de Lugo. Está incluído no Inventario da Dirección Xeral do Patrimonio Cultural co número GA27051007.

## Morfoloxía 
O castro, litoral, ten unha forma circular ben definida, cunhas dimensións máximas duns 230 m x 180 m, ocupando algo máis de dúas hectáreas e media, ó sur da insua de Vilaselán (Penedo da Ínsua). Suponse que a insua veciña ten algo que ver co castro, pois apareceron alí restos arqueolóxicos como cerámicas.

Distínguense tres foxos paralelos escavados na rocha e de anchura entre 8 e 10 m, separados por parapetos. Asemade, hai indicios dun antecastro, protexido por outro foxo.

Non se aprecian destrucións nin alteracións. Na actualidade o castro forma parte dun terreo comunal creado a resultas da concentración parcelaria en Vilaselán, Ribadeo.

A datación abrangue dende a época castrexa do ferro a finais da conquista romana.

## Datación 
Está adscrito á idade de ferro romana e atópase no lugar coñecido como O Morgullón.

## Galería de imaxes 

Ficheiro:Detalle de escavación no Castro das Grobas.JPG|Detalle de cata escavada.
Ficheiro:Grobas vista xeral cata grande.JPG|Vista xeral dunha cata correspondendo a foxo e muro.
Ficheiro:Placa de Dominio Público Marítimo Terrestres na inmediación do castro das Grobas (Ribadeo).jpg|alt=Placa de Dominio Público Marítimo Terrestre na inmediación do castro das Grobas (Ribadeo)|Placa de Dominio Público Marítimo Terrestre na inmediación do castro.

## Notas 
## Véxase tamén 
### Outros artigos 
* Castro
* Cultura castrexa

### Ligazóns externas 
* Artigo sobre o castro
* Presentación sobre o castro
Nancy

**Nancy** (Alemán arcaico: *Nanzig*; luxemburgués: *Nanzeg*) é unha cidade da rexión da Gran Leste no nordeste de Francia. A cidade é a *préfecture* (capital) do departamento de Meurthe e Mosela. A área metropolitana (aire urbaine) de Nancy tiña unha poboación de 410.509 habitantes no censo de 1999, deles, 103.602 vivían na cidade de Nancy (105.100 segundo estimacións do 2004).

## Historia e características 
Segundo estimacións do 2004, Nancy tiña unha poboación de 410.000 habitantes, ocupando o posto número 17 entre as cidades francesas metropolitanas segundo datos do INSEE. Nancy atópase situada no curso baixo do río Meurthe, preto da súa confluencia co río Moselle. A cidade constitúe un importante centro comercial na rexión, destaca o seu porto fluvial nas canles Marne-Rin e París-Nancy. A comunidade urbana do gran Nancy, ten oito municipalidades: Vandoevre-lés-Nancy 35.000 hab., Laxou 15.898 hab., Villiers-lés-Nancy 15.700 hab., Saint-Max, Malzeville, Maxéville, Tomblaine e Jarville-la-Malgrange.

Nancy foi capital do ducado de Lorena. Entre os séculos XVI e XVIII construíuse a meirande parte do que hoxe é o centro da cidade. No corazón de Nancy atópase a Praza Stanislas antiga praza real, do século XVIII e estilo neoclásico. A praza debe o seu nome ao home que encargou a súa construción, Stanislaw Leszczynski, benfeitor da cidade, o rei destronado da Polonia e derradeiro duque da Lorena, a cal gobernou a mediados do século XVII grazas ao seu xenro Lois XV.

## Educación 
* ICN Business School
Alcorcón

**Alcorcón** é unha cidade da área metropolitana de Madrid (España), situada a uns 13 quilómetros de Madrid en dirección sueste. A súa poboación actual é de 156.592 habitantes (segundo o censo oficial a 1 de xaneiro de 2004), en continuo crecemento. Fórmana sobre todo emigrantes doutras rexións de España. A vila está vendo un grande desenvolvemento urbano na iniciativa chamada Ensanche Sur de Alcorcón. Obtivo o título de "Grande Cidade da Comunidade de Madrid", título concedido ás poboacións de máis de 150.000 habitantes. E unha das cidades do cinto industrial do sur de Madrid, xunto con Alcorcón, Leganés, Getafe, Móstoles e Fuenlabrada. En torno ó MetroSur, que conecta circularmente todas estas cidades, creouse unha conurbación que supera o millón de habitantes, e que aglutina non só industria senón todo tipo de servizos. E tamén destacable o importante número de grandes superficies internacionais presentes nesta zona, particularmente en torno ós eixos principais de comunicación, como son a M40, a M50 e a A5.

## Xeografía 
## Historia 
## Demografía 
O crecemento demográfico de Alcorcón é sorprendente ao pasar duns centos de habitantes a milleiros:

ImageSize = width:500 height:420
PlotArea = width:400 height:300 left:50 bottom:45
DateFormat = yyyy
Period = from:0 till:180000

TimeAxis = orientation:vertical
ScaleMajor = unit:year increment:10000 start:0
Colors= 
  id:AO  value:red
  id:AA  value:black
  id:AB  value:red
  id:AC  value:black
  id:AD  value:red
  id:AE  value:black
  id:AF  value:red
  id:AG  value:black
  id:AH  value:red
PlotData=
  width:25 mark:(line,white) align:left fontsize:7

  bar:1842      from:0 till:626 color:AO
  bar:1897      from:0 till:601 color:AA
  bar:1920      from:0 till:813 color:AB
  bar:1940      from:0 till:659 color:AC
  bar:1960      from:0 till:2114 color:AD
  bar:1970      from:0 till:46073 color:AE
  bar:1991      from:0 till:139641 color:AF
  bar:2001      from:0 till:147787 color:AG
  bar:2007      from:0 till:166553 color:AH

## Véxase tamén 
### Ligazóns externas 
* Páxina oficial
Limerick

**Limerick** (**Luimneach** en irlandés) é unha cidade da República de Irlanda, no oeste do país na provincia de Munster. Ten unha poboación de 98.854 habitantes e é a capital do condado de Limerick. Limerick é a terceira cidade máis poboada de Irlanda.

## Xeografía 
A cidade atópase ás beiras do río Shannon. A poboacíon da área urbana da cidade é de 95.854 persoas pero sumándolle a da área metropolitana da 102.161 habitantes. Os lugares máis atractivos son o castelo do Rei Xoán, a catedral de Santa María, o Museo Hunt e o río Shannon, polo que se poden facer viaxes en barca.

## Véxase tamén 
### Ligazóns externas 
*Páxina oficial
Galway

**Galway** (en inglés) ou **Gaillimh** (en irlandés, ambas formas oficiais) é a capital do condado de Galway, en Irlanda. A cidade atópase na costa oeste da illa, no recanto noroccidental da baía de Galway. O río Corrib atravesa a cidade. Xuvenil e dinámica, é unha das cidades con máis crecemento económico da Unión Europea e resulta difícil precisa-lo seu número de habitantes (segundo datos de 2006 a cidade ten uns 71.893 habitantes), pois aumenta constantemente coa chegada de estudantes a calquera das súas dúas universidades, a National University of Ireland, Galway e a GMIT, así como de traballadores estranxeiros, en gran parte españois.
## Historia Antiga 
[miniatura|esquerda|Mapa de cidade amurallada de Galway ([1651).]]
Con máis de oito séculos dende a súa fundación, Galway, en gaélico Gaillimh (de gall e am, "río rochoso"), debe o seu nome ó leito de pedras do Corrib, o río que a atravesa. Aínda que, se habemos de crer nas lendas, a orixe do topónimo se acharía na mitoloxía celta, segundo a cal Gailleamh, filla do rei Breasal, afogou preto dunha rocha no Corrib. Finalmente, unha corrente minoritaria de historiadores defende que o nome é unha derivación do termo latino Gallaeci (Galicia), terra coa que os devanceiros de Galway terían fluídas relacións dende tempos moi remotos.

## Dende a súa fundación 
O nacemento da cidade tivo lugar no século XIII cando Richard de Burgo, un dos invasores anglonormandos, chegou a estas latitudes e tentou toma-lo castelo defendido polo clan local dos O'Flaherty (Ó Flaithbheartaigh). Tras dous anos de asedios, conseguiu o seu obxectivo. Dende 1232, acosada polas tribos irlandesas, a vila de Galway medrou amurallada e fiel ó trono inglés. Da man dos dirixentes normandos, unhas cantas familias monopolizaron os principais negocios. Esta foi a xénese das chamadas catorce tribos de Galway, apelativo que os soldados de Oliver Cromwell dedicarían séculos despois ós poderes fácticos da cidade. Nos albores do século XIV, a vila xa comezaba a se perfilar como un porto comercial no que os viños españois eran moi apreciados.
miniatura|esquerda|300px| Imaxe do Río Corrib entre a catedral e os arcos españois (Spanish Arch)

## Relación con España 
A cidade de Galway foi destino habitual de barcos españois nos séculos XV e XVI. O comercio do viño, a pesca do salmón, a loita contra o protestantismo e a común aversión a Inglaterra propiciaron unha gran cooperación.
"Todo nesta cidade ten un aire a España." Cando o viaxeiro escocés Robert Graham visitou Galway en 1836, escribiu que a soberbia, que segundo el era típica da Península Ibérica, definía aos seus habitantes, e que nos rueiros podíase percibilo ambiente de dó e indolencia propio de latitudes máis meridionais. Aínda que as súas afirmacións pódense considerar hoxe algo desfasadas, é imposible negar que Galway aínda conserva a súa vocación de porto español (en gaélico- Ceann a'Bhalla).

## Véxase tamén 
### Ligazóns externas 
*Páxina Oficial de Galway
Cork

**Cork** (en inglés) ou **Corcaigh** (en gaélico irlandés) é a segunda cidade máis importante da República de Irlanda. A cidade máis importante e o centro administrativo do Condado de Cork e a cidade máis grande da provincia de Munster.

O río Lee pasa polo medio da cidade, formando unha pequena illa onde se atopa o centro da cidade antes de que o Lee desemboque no lago Mahon e este no dique de Cork, un dos diques naturais máis longos do mundo. A cidade é un dos máis importantes portos marítimos de Irlanda, con embarcadoiros e peiraos ao longo da beira do río Lee na parte leste da cidade. A cidade en si ten 123.062 habitantes, aumentando a 186.239 se engadimos a xente que vive nos arrabaldes. O condado, excluíndo a cidade, ten un total de 326.767 habitantes (CSO 2002).
miniatura|esquerda|300px|Ponte de Patricks.
O nome da cidade deriva da verba irlandesa *corcach* que significa "zona pantanosa", en relación coa súa situación respecto o río Lee. Cork ten reputación de independente desde os tempos das invasións viquingas até a Guerra Civil irlandesa, que lle acadou o sobrenome de "condado rebelde". Hai moita xente de Cork que se refire a cidade como a "verdadeira capital irlandesa". (Dublín estivo baixo dominio estranxeiro a maior parte da súa historia).

## Nome 
A localidade, que tivo varios nomes en gaélico, orixinalmente chamábase *Cove* (*A Cova de Cork*) en 1750. Foi renomeada como *Queenstown* en 1850 para conmemorar a visita da raíña Vitoria. Este nome permaneceu ata 1922 cando foi renomeada *Cobh*  coa fundación do Estado Libre Irlandés. Cobh é unha gaelicización do nome inglés Cove e non ten significado en gaélico.

## Notas
Charles Gyude Bryant

**Charles Gyude Bryant**, nado en Monrovia o 17 de xaneiro de 1949 e finado na mesma cidade o 16 de abril de 2014, foi un político liberiano.

## Traxectoria 
Foi xefe do goberno de transición (sen o título de *presidente*) de Liberia entre 2003 e 2006, ata o inicio do mandato da presidente Ellen Johnson-Sirleaf.
Roma Ryan

**Roma Ryan** é unha escritora, poeta, e letrista do grupo Enya.

## Traxectoria 
Roma vive en Artane, no norte de Dublín, Irlanda. Está casada con Nicky, representante e produtor musical de Enya.

Unha das súas cancións, "May it be", pertencente á banda sonora d´O señor dos aneis (1ª parte), e foi nomeada para un Óscar.
Mariela Castro

**Mariela Castro Espín**, nada na Habana o 27 de xullo de 1962, é a directora do Centro Nacional de Educación Sexual de Cuba (CENESEX) e da revista Sexología e Sociedade, na Habana.
## Traxectoria 
Activista polos dereitos dos homosexuais en Cuba, participou nas campañas "LGTB" polos dereitos das lesbianas, gays, bisexuais e transexuais; foi ademais promotora da efectiva prevención da SIDA.

É a filla do presidente Raúl Castro e da que foi dirixente da Federación de Mulleres Cubanas, Vilma Espín Guillois.
Bot

:*Para a páxina sobre o uso específico que os bots teñen na Wikipedia véxase Wikipedia:Bots. Para outros significados véxase Bot (homónimos).*
Un **bot** (acurtamento de *robot*) é un programa informático que realiza diferentes funcións imitando ós humanos. En sitios wiki, como Wikipedia, un bot pode realizar funcións rutineiras de edición. Noutro tipo de sitios, como Encarta, o bot pode informar sobre cuestións relativas ao propio contido do sitio (tcc bots conversacionais axudantes).

Pois que se trata de ferramentas que realizan tarefas de forma automatizada simulando seres humanos, poden ser utilizados de forma maligna (por exemplo, a propia Wikipedia foi vítima no seu día de bots que destruían contido, tal e como se pode ver no historial de bots maliciosos ). Por esta razón, en sitios que utilizan os bots para automatizaren tarefas, posúen regras moi estritas para o uso (correcto) dos bots.

Outros usos indebidos son o rexistro automático de contas de correo electrónico ou doutro tipo de servizos web, razón pola que moitos sitios incorporan un método de seguranza que consiste en que o usuario repita un código alfanumérico que se xera automaticamente con cada petición de rexistro.

Os buscadores de Internet tamén utilizan os *bots* ou *robots* para indexaren contido doutras páxinas web e axilizaren as buscas. Debido a que polo xeral non discriminan entre o contido, poden chegar a indexar ficheiros con información confidencial ou vital para o sitio (tal que as bases de datos, se non estiveren cifradas ou protexidas).

Habitualmente é posíbel protexerse desta intromisión introducindo no cartafol raíz do sitio un ficheiro que enumere as exclusións ou restricións ao indexado de contido. Tales restricións acostuman ser respectadas pola maior parte dos sitios sempre que a semántica utilizada fora correcta.

No ámbito dos videoxogos, coñécese como *bot* aquel programa que é capaz de xogar por si mesmo (tamén se coñece como borg, abreviatura de ciborg). A función deste elemento é a de supor un reto para o xogador humano, xa que se intenta que o *bot* teña a maior intelixencia artificial posíbel. Isto é particularmente importante nos xogos de RPG ou de xogos de estratexia.

É importante facer a distinción de que *bot* é unha definición funcional, e que non fai diferenzas no que respecta á súa posta en funcionamento.

## Véxase tamén 
### Outros artigos 
* Bot conversacional
* Intelixencia Artificial
* Robot
* Programación
* Automatización

### Ligazóns externas 
* Información sobre os bots na Wikipedia
* MyBot  Bot conversacional, destinado a interactuar no IRC.
* SmarterChild Outro exemplo de bot conversacional.
* Msn Bots Galería de bots conversacionais para o Msn Messenger.
Lago Velence

O **lago Velence** está situado en Hungría, a media distancia entre Budapest e o lago Balatón, preto de Székesfehérvár. O lago ten 10.8&nbsp;km de longo e 2.3&nbsp;km de largo e ten unha superficie de 25&nbsp;km². Ó norte están as montañas Velence, cunha altitude máxima de 352 m. Está considerado como o lago máis quente de Europa, xa que no verán a auga acada unha temperatura de entre 26 e 28&nbsp;°C, e a variedade de aves que se poden atopar no lago é abraiante.
Grupo Globomedia

O **Grupo Globomedia**, antes coñecido como **Grupo Árbol**, é un conglomerado de empresas de comunicación de fala española con presenza en España, Iberoamérica, Europa e Estados Unidos. Os seus inicios remóntanse a 1995 cando se uniron Globomedia (España) e Promofilm (Arxentina). Outro compoñente importante do Grupo Globomedia é GECA (Gabinete de Estudios de Comunicación Audiovisual), empresa de consultoría no ámbito dos medios. Tamén forman parte Globomedia Música e Fundación Árbol.

En 2006 o Grupo Árbol fusionouse con Mediapro e coa multinacional de publicidade WPP dando lugar ao holding Imagina Media Audiovisual. No ano 2009 o Grupo Árbol cambiou a súa denominación para Grupo Globomedia.
Cegoña negra

A **cegoña negra** (*Ciconia nigra*) é unha especie monotípica, e considérase como o taxon máis primitivo do xénero *Ciconia* (del Hoyo et al. 1992). 

## Descrición 
Algo menor que a familiar cegoña branca, ten unha altura de 90–100&nbsp;cm, e unha envergadura que supera os 160&nbsp;cm. O peso aproximado é de 3&nbsp;kg. O adulto presenta unha plumaxe negra pola súa parte dorsal: pescozo, cola e peito, con irisacións “metálicas” verdes e moradas, moi patentes na cabeza, o pescozo, o dorso e as cobertoiras alares. As partes inferiores teñen plumas brancas na zona axilar, zona ventral, coxas e infracobertoiras caudais, que son extraordinariamente longas.

Nos adultos, a carúncula (o "anel" arredor do ollo), pico e patas, ausentes de plumas, presentan unha cor vermella intensa que produce unha marcada contraste coa cor branca e negra da plumaxe. O iris é marrón.

Non existe dimorfismo acusado entre macho e femia. O macho presenta un tamaño algo maior, e a estrutura do pico nalgúns exemplares pode chegar a ser moi patente, cun pico máis robusto e algo curvo respecto á femia.

Os individuos novos cando abandonan o niño diferéncianse dos adultos porque a carúncula, patas e peteiro non teñen cor vermella, e a plumaxe dorsal, a da cabeza e o pescozo non é negra. A cor da carúncula é marrón ou parda agrisada, a do peteiro e patas varía entre branca agrisada a verde oliva ou amarelo. As plumas da cabeza, pescozo e peito son de cor marrón, coas puntas brancas, o que lle confire un aspecto pencado. O resto da plumaxe do dorso é tamén de tonalidades marróns escuras, o que fai que no campo as aves novas teñan dorsalmente un aspecto marrón achocolatado.

## Notas
Aeroclub

miniatura|Hangar do aeroclub Barkaby en Suecia
Un **aeroclub** é un centro que ten como obxectivos o ensino e a práctica da aviación civil e outras actividades aeronáuticas como pode ser o paracaidismo, asemade poden tamén cumprir misións de emerxencia ou de interese público. Para operar precisan autorización dos organismos nacionais de aviación civil, normalmente reciben o nome da cidade na que están instalados ou se é capital dunha rexión ou territorio autonómo tamén pode recibir o nome desa rexión dependendo da lexislación nacional.
Ceca de Santiago de Compostela

A **ceca de Santiago de Compostela** bateu moeda entre os reinados de Afonso VI e Henrique II nun período que abrangue desde 1078 ou 1079 ó 1379. Estaba, orixinariamente, na Rúa da Moeda Vella  antes de ser trasladada a outro lugar hoxe descoñecido.

## Historia 
Foi o bispo de Santiago de Compostela, Diego Páez quen en 1078 lle solicitou ó rei o privilexio de cuñar moeda para facer fronte ós gastos ocasionados polas obras na catedral. No ano 1085 foille retirado o privilexio de cuñaxe á igrexa compostelá logo da detención do propio bispo, non obstante a ceca seguiu a bater moeda pero administrada pola coroa.

Con Xelmírez á cabeza do episcopado compostelán reactívanse as obras catedralicias e solicítase o privilexio de cuñar moeda, o que consegue no ano 1107 para el e os seus sucesores e en 1109 conseguiu o dereito para a cuñaxe de moedas de prata, aínda que o certo é que non se conserva ningunha moeda en prata labrada na ceca compostelá.
## Moedas 
*[miniatura|Moeda de [Billón (aliaxe)|billón a nome de Fernando II de León (1157-1188) que reproduce o traslado en barco do corpo do Apóstolo Santiago cara a Santiago de Compostela. Museo das Peregrinacións e de Santiago]]Afonso VI
:Diñeiro de billón

* Afonso VII
:Diñeiro de billónvisigodo
* Fernando II
:Diñeiro de billón
* Afonso VIII
:Diñeiro de billón
* Henrique II
:Real de prata
:Cruzado de billón
:Cornado de billón
:Diñeiro de billón

## Notas 
## Véxase tamén 
### Bibliografía 
* 

### Outros artigos 
* Moeda cuñada en Galicia
* Historia da moeda en Galicia
* Ceca de Lucus Augusti
* Real Casa da Moeda da Coruña
* Real Casa da Moeda de Xuvia

### Ligazóns externas 
* Foro taller numismático de Objectos y Monedas No Identificados (OMNI)
* Revista científica de Numismática OMNI
* Base de Datos de Moedas On-line (WikiMoneda)
Irmáns Marx

miniatura|300px|Chico, Groucho e Harpo en 1948
Os **Irmáns Marx** foron un grupo de irmáns comediantes, que fixeron teatro, cinema e televisión. Eran *Chico* (Leonard, 1887-1961), *Harpo* (Adolph Arthur, 1888-1964), *Groucho* (Julius Henry, 1890-1977), *Gummo* (Milton, 1892-1977), e *Zeppo*, (Herbert, 1901-1979). Outro irmán, Manfred, naceu en 1885 mais morreu na infancia.

## Filmografía 
Filmes cos catro irmáns:
* *Humor Risk* (probablemente de 1921), nunca lanzado, posiblemente perdido
* *The Cocoanuts* (1929), editado pola Paramount
* *Animal Crackers* (1930), editado pola Paramount
* *The House that Shadows Built* (1931), Paramount
* *Monkey Business* (1931), Paramount
* *Horse Feathers* (1932), Paramount
* *Duck Soup* (1933), Paramount

Filmes soamente con Harpo, Chico e Groucho:
* *Unha noite na ópera* (*A Night at the Opera*, 1935), MGM
* *A Day at the Races*(1937), MGM
* *Room Service* (1938), RKO
* *At the Circus* (1939), MGM
* *Go West* (1940), MGM
* *The Big Store* (1941), MGM
* *A Night in Casablanca* (1946), United Artists
* *Love Happy* (1949), United Artists
* *The Story of Mankind* (1957)

## Véxase tamén 
### Ligazóns externas 
* Marx Brothers Blog
* www.marx-brothers.org
Aecio

**Flavio Aecio**, (en latín, **Aetius**) nado en Durostorum, Mesia, no 396 e finado en Rávena o 21 de setembro do 454, foi un xeneral romano. 

Orixinario da provincia de Moesia, era fillo do *magister equitum* Gaudencio e da dama Aurelia. Os primeiros anos de aprendizaxe pasounos como refén de Alarico I, o que lle permitiu coñecer o modo de pensar e loitar dos godos. Serve á súa vez como *magister equitum* nas Galias durante a xefatura militar de Félix, ata que no 433 alcanza el mesmo a dita maxistratura de *magister militum*.

Precedido por mediocres e efémeros predecesores, Aecio destaca no seu cargo por ser quen de poñer orde nun caótico Imperio de Occidente que está en proceso de derrube. Protexe Italia e detén a expansión dos bárbaros: frea aos visigodos na Galia e reduce aos burgundios en Savoia. Outras decisións son mal recibidas, pero inevitábeis, como o recoñecemento do asentamento vándalo no norte de África.

Pero a súa campaña máis notábel, a que lle ha valer para a historia o sobrenome de "o derradeiro romano", será a que dirixirá contra os hunos. Sentíndose insultado o seu caudillo Atila polo emperador Valentiniano III ante o rexeitamento da petición de man da súa irmá Honoria, lánzase a destruír Roma. Para isto convoca unha gran confederación de tribos escitas, sármatas, xépidas, ostrogodas, alanas, que se unen aos hunos na súa marcha. Pero Aecio dirixindo maxistralmente, a francos, vándalos, visigodos e as tropas romanas que quedan acada unha gran vitoria nos Campos Cataláunicos no ano 451: é a última gran batalla do Imperio de Occidente.

Para a súa desgraza, esta gran vitoria halle valer a envexa do emperador, que, abrigando sospeitas dunha hipotética pretensión ao trono, ordena matalo no 454. Posteriormente, a intriga vólvese contra o propio Valentiniano, que é asasinado un ano despois por seguidores de Aecio.

## Notas 
## Véxase tamén 
### Bibliografía 
* 
*
Dimensión

A **dimensión** ten un significado matemático moi amplo, e polo tanto consta dunha pluralidade de definicións, dependendo do sentido adecuado en cada caso.

## Dimensión dun espazo vectorial
Un espazo vectorial sobre un corpo K dise que ten *dimensión n* se existe unha base de cardinal n. Nun espazo vectorial, todas as bases teñen o mesmo cardinal, o que fai da dimensión o primeiro invariante da álxebra lineal. O espazo vectorial trivial {0} ten como dimensión 0 porque o conxunto baleiro é a súa base: unha combinación de cero vector dá o vector nulo.

Intuitivamente falando, a dimensión dun espazo vectorial dinos cantos elementos necesitamos para poder expresar calquera elemento do espazo en termos das combinacións lineais dos primeiros, i.e., cantos elementos do espazo necesitamos para poder expresar todos os elementos do espazo como sumas de múltiplos destes elementos.

## Dimensión topolóxica
A **dimensión topolóxica** é a que nos resulta máis intuitiva e pragmática para comprender. Esta establece a dimensión dun punto = 0, a dunha curva = 1, a dunha superficie = 2 etc...

Máis formalmente escrito, un obxecto ten **dimensión topolóxica** *m* cando calquera recubrimento dese obxecto, ten como mínimo unha dimensión topolóxica = m 1 (establecendo de xeito previo que o punto ten dimensión topolóxica = 0).

Aínda máis formalmente: a definición para conxuntos con dimensión topolóxica 0 queda como segue: dise que un conxunto F ten **dimensión topolóxica** 0, DT(F)=0 se e só se para todo x pertencente a F e calquera conxunto aberto O (para a topoloxía relativa de F) que conteña a x, existe un aberto V tal que x pertence a V que está incluído en O e a fronteira de V coa intersección a F é baleira.

## Dimensión de Hausdorff-Besicovitch
Esta dimensión é comunmente confundible coa *entropía de Kolmógorov* ou a *dimensión de Minkowski Bouligand*. A **dimensión de Hausdorff-Besicovitch** obtense como un punto de punto de inflexión do valor da potencia elixida na lonxitude de Hausdorff cando esta pasa de ser infinita a ser nula. A lonxitude de Hausdorff é a suma do diámetro topolóxico elevado a unha potencia "s" dun recubrimento enteiro do obxecto a partir de contornas ou cubrimentos de diámetro delta ou menor a este do propio obxecto.

## A entropía de Kolmogorov 
É unha dimensión obtida para facilidade de cálculos como o cociente logarítmico entre o número de homotecias internas atopadas nun obxecto por transformación, e a inversa da razón desa homotecia. É tamén chamada *Box Counting Dimension* e ten unha definición máis intuitiva pero máis larga respecto diso.

É deste xeito que os obxectos euclidianos diferenciables vense cunha correspondencia no seu valor dimensional topolóxica, de Box Counting e de H.B.

Isto non resulta cos **fractais**, que son definidos por Benoît Mandelbrot como:

:*obxectos tales que a súa dimensión de Hausdorff - Besicovitch excede estritamente a súa dimensión topolóxica*.

Finalmente sabemos que existen casos de fractais que non se apegan a esta definición; unha desas é a curva do Diaño, a cal é un fractal derivado do conxunto de Cantor.

## Véxase tamén 
### Outros artigos 
*Cuarta dimensión
Freixeiro, Santa Comba

**San Fins de Freixeiro** é unha parroquia que se localiza no leste do concello de Santa Comba na comarca do Xallas. Segundo o padrón municipal de 2014 tiña 488 habitantes (198 mulleres e 173 homes) distribuídos en 13 entidades de poboación, o que supón unha diminución en relación ao ano 1999 cando tiña 683 habitantes.

## Lugares e parroquias 
### Lugares de Freixeiro 
### Parroquias de Santa Comba 
## Notas 
## Véxase tamén 
### Outros artigos 
* Lugares de Santa Comba
Oficina de Relacions Meridionals

A **Oficina de Relacions Meridionals** (ORM) foi unha entidade radicada en Barcelona (Cataluña) que se fundou no ano 1928 para desenvolver as relacións entre Cataluña e o resto dos territorios de lingua catalá e Occitania. O seu primeiro director foi Josep Carbonell i Gener, colaborador da Societat d'Estudis Occitans e un dos principais artífices da creación para a lingua occitana dunha norma común ós diferentes dialectos. A ORM publicou en 1935 a *Gramatica Occitana segons los parlars lengadocians* de Loís Alibèrt, base da norma clásica do occitano, a normativa máis empregada nesa lingua na actualidade. Cando se reinstarou a Generalitat de Cataluña converteuse nunha oficina adscrita a ela e desapareceu en 1939 como o resto do aparato gobernamental catalán.

O ORM foi quen difundiu o uso da expresión Países Cataláns en Cataluña, por volta de 1933, como calco da expresión Países Occitáns que entón empregaban algúns medios occitanófanos e intelectuais de lingua occitana.
Waterford

**Waterford** (**Port Láirge** en irlandés) é unha cidade da República de Irlanda, no sur do país na provincia de Munster. Ten unha poboación de 45.775 habitantes (censo de 2006).

miniatura|300px|none|Waterford.
Unión de Filatelistas de Rusia

A **Unión de Filatelistas de Rusia** (Союз филателистов России)(UFR), sucesora legal da Unión de Filatelistas da URSS, é a asociación que acolle ós filatelistas rusos, formouse o 15 de febreiro de 1992 e a ela adscríbense 20.000 asociados e 70 asociación rexionais. Edita o boletín *Новости филателии* (Novas da filatelia), a revista *Филателия* (Filatelia) e o anuario *Коллекционер* (Coleccionista). A UFR representa ós filatelistas rusos na Federación Internacional de Filatelia.

## Véxase tamén
### Ligazóns externas
*Web oficial da UFR
Arcos, O Carballiño

**Santa María de Arcos** é unha parroquia do Concello do Carballiño, na provincia de Ourense. Segundo o IGE en 2009 tiña 209 habitantes (104 homes e 105 mulleres), distribuídos en 3 entidades de poboación, o que supón unha diminución en relación ao ano 1999 cando tiña 258 habitantes. Na actualidade a parroquia de Arcos está unida ó mesmo núcleo do Carballiño.

## Patrimonio 
As mulleres de Arcos que preparan polbo á feira acadaron sona e adoitan participar na feira do Carballiño, en Ourense ou nas Festas de San Froilán de Lugo.

O Baniño de Arcos é unha fonte de auga termal situada á beira do río Arenteiro.

## Lugares e parroquias 
### Lugares de Arcos 
### Parroquias do Carballiño 
## Notas 
## Véxase tamén 
### Outros artigos 
* Lugares do Carballiño

### Ligazóns externas 
*Fotos de Arcos
Barbuda (moeda)

A **barbuda** foi unha moeda portuguesa batida durante o reinado de Fernando I de Portugal (1367-1383). No anverso mostra a efixie do rei e no reverso un helmo do que recibe o nome a moeda, xa que os helmos desa clase eran coñecidos como "barbudas".

Era unha moeda de billón que ó primeiro equivalía a unha libra de 20 soldos e, despois de 1371, valía 14 soldos; ó final acabou equivalendo só a 2 soldos e 4 diñeiros.

Ademais de en Portugal labrouse tamén en Galicia, na Real Casa da Moeda da Coruña e nas cecas de Tui e Milmanda durante o tempo que o rei portugués ocupou esas vilas na súa pretensión ó trono castelán.

## Notas 
## Véxase tamén 
### Outros artigos 
* Historia da moeda en Galicia
* Moeda cuñada en Galicia
Branca (moeda)

A **branca** foi unha moeda castelá, de uso moi corrente e valor mínimo. Denominábase así pola cor branca que adquiría ó ser sometidas a unha operación de branqueo, o que as asemellaba á prata.

## Historia e características 
Instaurouna Pedro I como moeda de billón equivalente a medio marabedí. A partir de 1451 comezaron a emitirse brancas de lei moi baixa (62 unidades equivalían a un real de prata e pesaban 19 g). A partir da reforma de 1497 dos Reis Católicos emitíronse en cobre, de 1,2 gramos (68 unidades equivalían a un real). No reinado de Filipe II as brancas aínda se emitiron por peor lei e deixaron de baterse no reinado de Filipe III. Do ínfimo valor destas moedas procede a expresión *quedar sen branca* cando alguén queda sen absolutamente nada de diñeiro.

En Galicia cuñáronse na Real Casa da Moeda da Coruña.

Do seu uso quedou algunha pegada no refraneiro:
* Onde brúa unha vaca e un crego canta, nunca falta moeda branca.

## Notas
Ortotanasia

A **ortotanasia** designa a actuación correcta ante a morte por parte dos que entenden ao que sofre unha enfermidade incurábel ou en fase terminal. 

Por extensión, enténdese como a acción dos médicos de garantir o dereito do paciente a morrer dignamente, sen o emprego de medios desproporcionados e extraordinarios para o mantemento da vida. A ortotanasia distínguese da eutanasia en que a primeira non pretende nunca deliberadamente o adianto da morte do paciente.

## Etimoloxía
Provén dos vocábulos gregos *orthos*, que significa *recto e axustado á razón*, e *thanatos* que significa *morte*.

## Véxase tamén 
### Outros artigos 
* Dereito a morrer
* Morte digna

#### Ligazóns externas 
*http://www.eutanasia.ws/ 
*https://web.archive.org/web/20070313143958/http://www.3w3search.com/chronos/Chr_02.html
*http://www.proyectomedico.com/2009/03/medicina-paliativa-los-derechos-del-enfermo-terminal/
Concello de Amecameca

**Amecameca** é un concello do Estado de México, en México.  Limita ao norte con Tlalmanalco, ao leste co estado de Puebla, ao sur con Atlautla e Ozumba e ao oeste con Ayapango e Juchitepec. A súa cabeceira municipal é *Amecameca de Juárez*. Abrangue unha superficie de 189&nbsp;48&nbsp;km² e a súa poboación era de 48&nbsp;421 habitantes no ano 2010.

## Galería de imaxes 

Ficheiro:Iglesia de Amecameca.JPG|Igrexa de Amecameca ao fondo a montaña Iztaccíhuatl.
Ficheiro:PopoAv0005.jpg|Volcán Popocatépetl, desde a cidade de Amecameca.
Ficheiro:AmecaandIztacc.JPG|Cidade de Amecameca de Juárez

## Notas 
## Véxase tamén 
### Ligazóns externas 
* Concello de Amecameca INEGI, 2009.
Castione della Presolana

miniatura|Vista de Castione della Presolana ó fondo

**Castione della Presolana** é un concello italiano da provincia de Bérgamo, na rexión da Lombardía. Localizada no val Seriana, ten 42&nbsp;km² e 3.285 habitantes distribuídos entre as fraccións de Dorga e Bratto e o antigo núcleo de Rusio situadas entre os 850 e os 1500 metros.
''L'Intesa* ten 11 representantes no consello comunal e *Progetto Democratico'' ten 5 representantes.
Pepa a Loba

**Pepa a Loba** é unha figura mítica de Galicia, unha lendaria bandoleira galega de finais do século XIX. Segundo a lenda, acadou a súa fama asaltando camiños e roubando a caciques e cregos.

## Dúbidas sobre a súa existencia 
Moitos contos, espallados por toda Galicia, falan da existencia dunha bandida chamada "Pepa a Loba", quen dirixiría a súa propia gavela de ladróns. Todos eles fan referencia ao século XIX.

Ademais dos contos, existe unha referencia escrita que parece probar a existencia real de Pepa a Loba. Trátase dunha mención que a escritora e penalista Concepción Arenal fai dela logo dunha visita ao cárcere da Coruña.

O escritor Carlos Reigosa, autor dunha novela sobre a vida de Pepa a Loba, describe que, segundo as súas fontes, a bandida nacería no norte da provincia de Pontevedra contra a década de 1830. Actuaría nas terras do centro do país, desde Monterroso ata a costa occidental, e nos anos sesenta mudaría o seu ámbito de operación cara ao norte de Lugo. Segundo Reigosa, ademais, habería testemuñas populares que apuntarían á existencia dunha casa da súa propiedade na Terra Chá e que antes de estar presa na Coruña pasaría polo cárcere de Mondoñedo.

## A teoría da autoría múltiple 
Por outra banda, tense contemplado a posibilidade de que houbese máis dunha "Pepa a Loba". Desta maneira, unha primeira bandida levaría este alcume, e outras mulleres que se dedicaron ao bandoleirismo adoptaríano, ou ben serían coñecidas pola mesma denominación. Iso podería explicar a cantidade de referencias que se dan por toda Galicia.

## Mito galego 
Pepa a Loba é a muller arquetipo do bandoleirismo xeneroso moi espallado en Europa como Robin Hood en Inglaterra. Pode ter relación coa raíña Lupa e ten semellanzas coa Peeira dos Lobos.

## Lenda de bandoleira 
Escritores galegos do século XIX como Emilia Pardo Bazán e Ramón María del Valle-Inclán, entre outros, déronlle vida a un bandoleirismo en Galicia imitado do bandoleirismo andaluz, pero sen realidade sociolóxica galega. É probable que a lectura popular desa literatura crease as lendas que dende finais do século XIX percorren toda Galicia coas aventuras extraordinarias da ladroa Pepa a Loba

A súa repercusión prolongouse até a música, da man do grupo *Heredeiros da Crus*, que titularon o seu primeiro álbum *A cuadrilla de Pepa a Loba* (1994). Inspirado en Pepa a Loba naceu no ano 2017 o grupo *A banda da loba*, integrado por cinco mulleres que reivindican o papel da muller loitadora como foi a mítica bandoleira a quen dedican a canción Pepa, na que contan a súa historia.

## Referencias literarias 
* *Pepa A Loba*, novela de Carlos Reigosa. Xerais, 2006.
* *Juventud de Pepa Loba; o como la sociedad creó una delincuente*. Aurelio Miras Azor. Faro de Vigo, 1968

## Notas 
## Véxase tamén 
### Outros artigos 
* Xan Quinto
### Ligazóns externas 
*
Zbigniew Boniek

miniatura|300px|’’Boniek Star’’
[miniatura|300px|Boniek, ([2011)]]
**Zbigniew "Zibì" Kazimierz Boniek**, nado o 3 de marzo de 1956 en Bydgoszcz, é un exfutbolista e adestrador de fútbol polaco. Xogaba de centrocampista e dianteiro e foi internacional coa selección polaca.

## Traxectoria 
Os seus primeiros clubs, no seu país de orixe foron o Zawisza Bydgoszcz e o Widzew Łódź.

No ano 1982 foi transferido á Juventus, coverténdose no primeiro futbolista polaco en xogar nunha das grandes ligas europeas. Ese mesmo ano, no Mundial de 1982 conseguiu o terceiro posto coa selección. Co equipo nacional xogaría un total de 80 encontros anotando 24 goles.

Na súa carreira de clubs tampouco lle foi nada mal, gañando unha Recopa en 1984, unha Supercopa Europea nese mesmo ano, e ao ano seguinte a Copa de Europa, todo co club Turinés.

O Presidente da Juventus naqueles tempos alcumouno *Bello di notte* (Fermoso de noite) , polas boas actuacións que facía sempre nos encontros que se xogaban á tardiña.

## Adestrador 
Boniek adestrou en Italia, nos clubs Lecce en 1990-91, Bari en 1991-92, Sambenedettese en 1992-93, e Avellino en 1994-96.

Nos últimos anos foi o vicepresidente da Federación Polaca de Fútbol a en xullo de 2002 fíxose cargo do posto de adestrador da selección do seu país.
Aos poucos meses dimitiu a causas dos mediocres resultados da escuadra ó seu cargo.

## Véxase tamén 
### Ligazóns externas 
* Zbigniew Boniek (90minut.pl)
* Unha canción(en Polaco) dedicada a Boniek
* Hattrick contra Bélxica no Mundial 82.